พล.1 ลงพื้นที่เมืองกาญจน์จัดระเบียบขยะ
ที่ห้องศูนย์ การเรียนชุมชนเฉลิมพระเกียรติ สำนักบริหารงานการศึกษานอกโรงเรียน อบต.แก่งเสี้ยน อ.เมือง จ.กาญจนบุรี พล.ต.รังษี กิติญาณทรัพย์ ผู้ทรงคุณวุฒิ สำนักงานปลัดกระทรวงกลาโหม ในฐานะที่ปรึกษา ผบ.พล.1 รอ. ประชุมติดตามโครงการความร่วมมือการบริหารและจัดการขยะมูลฝอยระหว่างองค์กรปกครองส่วนท้องถิ่นกับประชาชน ท้องที่เนินเขาทอง หมู่ 5 ต.แก่งเสี้ยน อ.เมือง จ.กาญจนบุรี โดยมี นายสมชาย ฟักทอง นายก อบต.แก่งเสี้ยน รวมทั้ง องค์กรปกครองส่วนท้องถิ่นทั้งหมด 14 แห่ง ที่นำ ขยะมาทิ้งในพื้นที่ อบต.แก่งเสี้ยน ร่วมลงนาม MOU ร่วมมือในการจัดการขยะในชุมชน,พล.ต.รังษี กิติญาณทรัพย์ ที่ปรึกษากองพลที่ 1 รักษาพระองค์ เผยว่า พื้นที่แห่งนี้เป็นพื้นที่ของ ราชพัสดุ ขอเน้นย้ำว่าพื้นที่แห่งนี้จะไม่ใช่บ่อขยะแบบถาวร แต่เป็นเพียงแค่บ่อขยะชั่วคราว ซึ่งจะช่วย แก้ปัญหาระหว่างกองทัพบกกับองค์กรปกครองส่วนท้องถิ่น ที่มีปัญหาเรื่องที่ทิ้งขยะในอนาคต หากองค์กรปกครองส่วนท้องถิ่นมีบ่อขยะเป็นของตน จะต้องย้ายที่ทิ้งขยะไปที่แห่งนั้น แต่หากยังไม่สามารถหาพื้นที่ทิ้งขยะแห่งใหม่ได้ องค์กรปกครองส่วนท้องถิ่นก็สามารถนำขยะมาทิ้งในพื้นที่แห่งนี้ได้ และจะต้องมีการบริหารจัดการพื้นที่ให้ถูกสุขลักษณะ โดยจะต้องมีการคัดแยกขยะเพื่อนำไปใช้ประโยชน์และ จะต้องไม่ส่งผลกระทบต่อประชาชนที่อยู่รอบพื้นที่ด้วย,ด้านนายสมชาย ฟักทอง นายก อบต.แก่งเสี้ยน เผยว่า วันนี้องค์กรปกครองส่วนท้องถิ่นในพื้นที่จังหวัด กาญจนบุรี ที่นำขยะมาทิ้งในพื้นที่ อบต.แก่งเสี้ยน ได้ร่วมกันลงนามในข้อตกลง MOU 14 แห่ง ทั้งนี้เพื่อให้เป็นไปตามนโยบายของกองพันทหารม้าที่ 4 (ม.พัน 4 รอ.) ในการบริหารจัดการขยะมูลฝอย บริเวณ เขาทอง หมู่ 5 ต.แก่งเสี้ยน ให้หมดจากพื้นที่ในความ รับผิดชอบของกองพันทหารม้าที่ 4 (ม.พัน 4 รอ.) ซึ่งได้มอบหมายให้ อบต.แก่งเสี้ยน เป็นตัวแทนของ ท้องถิ่นในการจัดทำแผนจัดการบริหารขยะมูลฝอยในพื้นที่ประมาณ 53 ไร่ จึงจัดทำแผนปฏิบัติการบริหาร จัดการขยะมูลฝอยออกเป็น 3 ระยะ โดยในระยะที่ 3 องค์การบริหารส่วนตำบลแก่งเสี้ยนจะดำเนินการจัดทำแปลงสาธิตและเชิญชวนให้ประชาชนในพื้นที่ ปลูกป่าในพื้นที่บริเวณดังกล่าวเพื่อให้เป็นชุมชน ต้นแบบในการบริหารจัดการขยะมูลฝอย รวมทั้ง เป็นต้นแบบในการรักษาสิ่งแวดล้อมในชุมชน และสร้างความเข้มแข็งให้แก่ชุมชนต่อไป.
ที่ห้องศูนย์ การเรียนชุมชนเฉลิมพระเกียรติ สำนักบริหารงาน การศึกษานอกโรงเรียน อบต.แก่งเสี้ยน อ.เมือง จ.กาญจนบุรี พล.ต.รังษี กิติญาณทรัพย์ ผู้ทรงคุณวุฒิ สำนักงานปลัดกระทรวงกลาโหม ในฐานะที่ปรึกษา ผบ.พล.1 รอ. ประชุมติดตาม
บ่อขยะ,จัดระเบียบขยะ,แก้ปัญหาขยะ,กองพันทหารม้าที่ 4,กาญจนบุรี